Տեղեկատվական հանդիպմանը հյուրերը ներկայացրեցին դրամաշնորհի առաքելությունը, մասնակցության և ընտրության ընթացակարգերը: Երկխոսության խթանում. այս գաղափարին են ուղղված ինչպես դրամաշնորհը, այնպես էլ ՙՀայաստան-Թուրքիա փորձի փոխանակման՚ նախագիծը: Այս ծրագրի շնորհիվ ու միջնորդությամբ՝ հարևան երկրների տարբեր ոլորտներ ներկայացնող անհատներ կամ խմբեր կարող են միջսահմանային այցերի միջոցով գործունեություն ծավալել մյուս երկրում՝ այդպիսով երկխոսության մեջ մտնելով գիտության, մշակույթի, արվեստի, մեդիայի, խոհարարության, սպորտի և մի շարք այլ ոլորտներում: Մինչև 2019թ-ը Հայաստան-Թուրքիա ճանապարհորդական դրամաշնորհը կաջակցի 150՝ հստակ ծրագրեր իրականացնելու նպատակով Հայաստան կամ Թուրքիա մեկնող անհատների՝ հոգալով նրանց ճանապարհածախսը։